કોર્પોરેશનના બગીચા વિભાગ દ્વારા શહેરના વિવિધ વિસ્તારોમાંથી કાપવામાં આવતા વૃક્ષોના થડમાંથી ચિપ્સ બનાવી તેનો ખાતર તરીકે ઉપયોગ કરવાનો એક નવો પ્રયોગ હાથ ધરવામાં આવ્યો છે અને આ ચિપ્સ બનાવવા માટે ખાસ પ્રકારના એખ મશીનની પણ ખરીદી કરવામાં આવી છે. મ્યુનિ. ગાર્ડન વિભાગના ડાયરેક્ટર જિજ્ઞોશ પટેલે એમ જણાવ્યું કે, શહેરભરમાંથી કાપવામાં આવતા વૃક્ષોના લાકડા પર જે નાની નાની ડાળીઓ હોય છે તેને નાના ટુકડા કરવામાં આવે છે એ નાના ટુકડાઓને વૂડચીપર નામના મશીનમાં ઝીણો ભૂકો કહો કે વહેર કરવામાં આવે છે અને તે ભૂકાનો ખાતર તરીકે ઉપયોગ કરવામાં આવે છે.